Oxirrinkoko Papiroak

Oxirrinkoko Papiroak (Oxyrrinchus Papyri) arkeologoek Egiptoko Oxirrinko (egungo El-Bahnasa) hiritik gertu dagoen arkeologia gunea batean aurkitutako eskuizkribu talde bat da. Grezieraz eta latinez idatzitako milaka dokumentu, gutun eta lan literario daude euren artean.

Arkeologo britainiarrak 1882an hasi ziren Oxirrinco aldean industen eta antzinako zabortegia aurkitu zuten (koordenatuak: ). 1897an aurkitu zituzten Bernard Pyne Grenfell eta Arthur Surridge Hunt arkeologoek Oxirrinkoko papiro deituak. 

 Testuak 
Idatziak papiroan idatzi ziren K. o. I. eta VI. mendeen artean eta milaka dokumentu dira, grekeraz eta latinez idatzitako gutunak eta lan literarioak. Era berean, bitelazko pergaminoak ere  agertu ziren eta berriagoak diren eta arabieraz idatzitako paperezko idatziak (esate baterako, Erdi Arokoa den ''P. Oxy. VI 1006'').
eskuinera|thumb|359x359px|Papyrus P1: Mateoren ebanjelioa 1.

 Non dauden gordeta 
Papiroak hainbat erakundetan gordeta daude gaur egunean, baina  gehienak Oxfordeko Unibertsitateko Ashmolean Museoan daude.

 Argitalpena 
1898tik aurrera bildumatu eta argitaratuak izan ziren The Oxyrhynchus Papyri izenburupean eta argitaratutako azken liburukia LXXII.a da (2008). 

 Jorratutako gaiak 
Hasieran espero zen galdutako literatura lan ugari agertuko zirela haietan, baina ez da horrela izan. 

Hala ere, greziar testu garrantzitsuak aurkitu dira, esate baterako: Píndaroren poemak; Saforen eta Alzeo Mitilenekoaren lanen zatiak; Aristotelesen Atenastarren Konstituzioa, meliambos de Herodasen meliambos motako poemak; Bakilidesen Odak; Alkman, Ibykos eta Korina bezalako idazleen lanak; Euripidesen Hipsipila lanaren zati handiak; Menandroren komedien zatiak (asko dira agertu direnak Oxirrinkoko papiroetan: Misoumenos, Dis Exapaton, Epitrepontes, Karchedonios, Dyskolos eta Kolax); Sofoklesen Ichneutae ('Bilatzaileak') lanaren zati handi bat; Euklidesen Elementuak lanaren diagrama zahar eta osoenak; egile ezezagunaren Hellenica Oxyrhynchia lan historikoa (agian Efororena edo Kratipo Atenaskoarena izan daitekeena); Euripidesen biografia bat Satiro Peripatetikoak idatzia; Tito Livioren galdutako 107 liburuetako 7ren epitome bat; etab.

 Bitxikeriak 
Multi-Spectral Imaging izeneko argazki teknika bat Oxiyrhynchus 4499 papiroan aplikatu ondoren (III. mendearen amaieran edo IV. mendearen hasieran datatua dagoena eta Ashmolean Museumean dagoena), Apokalipsian adierazitako piztiaren zenbakia identifikatu zen, 616 (χις) bezala, eta ez 666 (χξς).

Gainera, 1918an III. mende bukaerako musika lan bat aurkitu zuten, ereserki bat zen, notazio alfabetiko grekoan idatzia. Oso garrantzitsua da bere antzinakotasunagatik, Berlingo 6970. papiroarekin batera, ez baitira topatu notazio zahar horrekin lan gehiago X. mendea arte.Robertson A.; Stevens D. (zuz.) (1972): Historia general de la música. Madril: Ediciones Istmo.

 Erreferentziak 

 Kanpo estekak 

 Oxford Unibertsitatea: Oxyrhynchus Papyri Project

 Oxyrhynchus Papyri.

 Trismegistos.org Eskuizkribu zaharrei buruzko orria.

 GPBC: Gazetteer of Papyri in British Collections 

 P.Oxy.: The Oxyrhynchus Papyri. 

 Wieland Willker: Itun Berriko grekerazko papiroen zerrenda 

Kategoria:Eskuizkribuak
Kategoria:Antzinako Egipto
Kategoria:Artefaktu arkeologikoak
Kategoria:Papirologia